
POVABILO
ZA ODDAJO VLOG ZA OCENO ŠKODE NA KMETIJSKIH PRIDELKIH ZARADI POSLEDIC SUŠE V LETU 2026

Na podlagi sklepa Ministrstva za obrambo, Uprave RS za zaščito in reševanje, poziva Mestna občina Maribor nosilce kmetijskih gospodarstev k oddaji vlog za ocenjevanje škode v tekoči kmetijski proizvodnji (priznanih kulturah) zaradi posledic suše v letu 2026.

Vloge lahko oddajo nosilci kmetijskih gospodarstev na predpisanih obrazcih 2, ki jih dobijo na Mestni občini Maribor, Ulica heroja Staneta 1, pritličje, soba 14, oziroma na spletni strani občine. 

Za ocenjevanje škode je potrebno oddati izpolnjen obrazec 2, ter ga dostaviti na naslov Mestna občina Maribor, Urad za gospodarske dejavnosti, Ulica heroja Staneta 1, 2000 Maribor. Prosimo vas, da na obrazcu napišete številko mobitela oziroma telefonsko številko. Vloge poslane po e pošti morajo biti elektronsko podpisane in poslane na e pošto: mestna.obcina@maribor.si.

Rok za oddajo vloge je do ponedeljka, 21.9.2026.

Za dodatne informacije lahko pokličite Petro Klarič, tel. 02 22 01 387 ali Tjašo Krunić, tel. 02 22 01 707 ali pišete na elektronski naslov mestna.obcina@maribor.si ali gp.sou@maribor.si, s pripisom »škoda zaradi suše 2026«.

